கேள்வி: சாந்தி திக்கா - சுயசரிதை குறித்து விரிவாக சொல்லுங்கள்.
பதில்: சாந்தி திக்கா, மேற்கு வங்காளம் ஜல்பைகுரி மாவட்டத்தைச் சேர்ந்தவர். இவர் சமூக ரீதியாக ஒதுக்கப்பட்ட பட்டியல் பழங்குடி சமூகத்தைச் சேர்ந்தவர். இவரது குடும்பதிலிருந்த சில உறுப்பினர்களும், இவரது சமூகத்தின் பல உறுப்பினர்களும் இந்தியப் பாதுகாப்புப் படைகளின் பல்வேறு பிரிவுகளில் சேர்ந்து பணியாற்றி வந்தனர். அதுவே தனது 35 வயதில் இராணுவத்தில் சேர்ந்தபோது இவருக்கேற்பட்ட தடைகளை உடைக்கத் தூண்டியது. #IndianWomenInHistory|last=Writer|first=Guest|date=2019-03-04|website=Feminism In India|language=en-US|access-date=2019-03-08}} இவர் குழந்தைத் திருமணத்தால் பாதிக்கப்பட்டார். மேலும் தனது ஆரம்பகால வாழ்க்கையின் பெரும்பகுதியை ஒரு இல்லத்தரசியாகவும், தாயின் பாத்திரத்திலும் கழித்தார். மேலும், இரண்டு குழந்தைகளையும் பெற்றெடுத்தார்.
கேள்வி: சாந்தி திக்கா - தொழில் பற்றி நீங்கள் என்ன அறிந்துள்ளீர்கள்?
பதில்: சாந்தி திக்காவின் கணவர் இறந்தபோது, இவருக்கு இழப்பீடாக இந்திய இரயில்வேயில் ஒரு வேலை வழங்கப்பட்டது. இவர் 2005இல் இந்திய இரயில்வேயில் சேர்ந்தார். மேலும், அடுத்த ஐந்து ஆண்டுகளுக்கு வங்காளத்தின் ஜல்பைகுரி மாவட்டத்தின் சல்சா தொடர் வண்டி நிலையத்தில் தொடர்ந்து பணியாற்றினார். 2011ஆம் ஆண்டில், பிராந்திய இராணுவத்தின் 969 இரயில்வே பொறியாளர் படைப்பிரிவில் சேர இவர் ஆணை பெற்றார். அதுவரை, பெண்கள் ஆயுதப்படைகளில் போர் அல்லாத பிரிவுகளில், அதிகாரிகளின் நிலையில் மட்டுமே சேர அனுமதிக்கப்பட்டனர்-இது திக்காவுக்குத் தெரியாது. இவர் அதைத் தெரிந்து கொண்டபோது, இந்த விதி தனக்கு "ஒரு தடையாக இருக்காது" என்று உணர்ந்தார். திக்கா, 1.3 மில்லியன் என்ற எண்ணிக்கையிலான வலுவான இந்தியாவின் பாதுகாப்புப் படைகளில் முதல் பெண் வீரராக ஆனார். திக்கா ஆட்சேர்ப்பு பயிற்சி முகாமில் தனது ஆண் சகாக்களை விட சிறப்பாக செயல்பட்டதாக கூறப்படுகிறது. 1.5 கி.மீ. தூரத்தைக் கடக்க இவர் ஆண்களை விட ஐந்து வினாடிகள் குறைவாக எடுத்துக் கொண்டார். மேலும், 50 மீட்டர் ஓட்டத்தை 12 வினாடிகளில் முடித்தார். இது உயர் அதிகாரிகளால் சிறப்பாக மதிப்பிடப்பட்டது. துப்பாக்கிகளைக் கையாளுவதன் மூலம் இவர் துப்பாக்கிச் சூடு அதிகாரிகளைக் கவர்ந்தார். மேலும் ஒரு வீரராக மிக உயர்ந்த மதிப்பெண்களைப் பெற்றார். இவருக்கு சிறந்த பயிற்சியாளர் என்ற பட்டமும் வழங்கப்பட்டது.